Ringo Lam´il on tuli haaranud kõike. Alul oli City on Fire ja Prison on Fire, siis lisandus School on Fire ning Prison on Fire 2, nüüd on aga kavas teha veel Cemetery on Fire ja Firestation on Fire. Minu poolest oleks võinud selle vanglatulekahjuga lõpetada, sest koolis toimuv ei köitnud mind enam kuidagi. Oli küll ülikarm ja konkreetne lõpp ja mõned vahele poetatud tujutõstjad, kuid üldmulje jäi kui keskpärasest head versus halvad ja mõned head-halvad triaaditegelaste kemplemisest, põhjuseks mõned teismeliste "kooliprobleemid". Lugesin, et koolidraama momente olevat tsensorite poolt kärbitud ja tehtud ruumi vägivallale, võib-olla oleks lavastaja versioonis see koolisüsteemi kriitika ja õpilaste isiklikud probleemid sügavamalt puudutanud, nüüd aga jättis oma aja filmi mulje ja 20 aastat peale valmimist ei tundunud enam aktuaalse ega huvitavana. 2,5/5
Koolitüdruk pättide küüsis.